**ELŐTERJESZTÉS**

**Körmend város Önkormányzata Képviselő-testülete 2016. október 27-i ülésére**

**Tárgy:** erdőtelepítés jóváhagyása

Tisztelt Képviselő-testület!

Körmend város vagyonában elenyésző mértékben van jelen erdőterület, ráadásul eme erdőterületek nem alkotnak összefüggő, nagy egységeket.

A Sport utcában található 0286/51 hrszú területen nyárfaerdő található. amely vágásérett. A területen lévő faállomány kitermelését kérjük a Testülettől azzal, hogy ezzel egyidejűleg erdőtelepítés is megvalósul a körmendi 0256/6 hrsz-ú önkormányzati ingatlanon (gázfogadó melletti terület), amely tölggyel kerül beültetésre 0,89 ha területen (arányosan a kitermelt területtel).

A Sport utcai erdő köré gazdasági egységek telepedtek, így az erdő beékelődött egy gazdasági övezetbe. A kitermelés után a terület lehetőséget adhat kamionok megfordulására, védve ezzel a Sport utca burkolatát is.

Az Erdészeti Hatóság mind a kitermelést, mind az ültetést jóváhagyta.

Kérem a tisztelt Képviselő-testületet, hogy a kérelem tárgyában dönteni szíveskedjék.

**HATÁROZATI JAVASLAT**

Körmend város Önkormányzata Képviselő-testülete jóváhagyja azt, hogy a körmendi 0286/51 hrszú területen található nyárfaerdő kitermelésre kerüljön azzal, hogy a kitermelést követően a körmendi 0256/6 hrsz-ú önkormányzati ingatlanon tölgyfa csemete ültetést kell elvégezni 0,89 ha területen.

Körmend, 2016. október 19.

**Bebes István**

**polgármester**